open-index/open-wikipedia-markdown huggingface dataset:
Stellmoor (Landkreis Rodenborg)

**Stellmoor** () is en lütten Oort in de Gemeen Rodenborg in’n Landkreis Rodenborg, Neddersassen.

## Geografie

De Oort liggt op de Geest. Dat Water ut dat Rebeed flütt över Gravens na’n Reothbeek un na de Wümm. In’n Süüdoosten liggt dat Naturschuulrebeed Stellmoor un Weichel.

De Naveröörd sünd Borchel in’n Noorden, Westerholt in’n Noordoosten, Rodenborg in’n Süüdoosten, Luhn in’n Süden, Waaschen un Boitzen in’n Süüdwesten un dat Litje Dörp in’n Noordwesten.

## Historie

Stellmoor is eerst laat, üm de Johrhunnertwenn von dat 19. to dat 20. Johrhunnert, as lüttje Moorkolonie mit veer Hüüs anleggt worrn.

### Inwahnertall

### Religion

Stellmoor is evangeelsch-luthersch präägt un höört to dat Kaspel von de Stadtkark in Rodenborg.

För de Kathoolschen is de Corpus-Christi-Kark in Rodenborg tostännig.

## Weertschop un Infrastruktur

För Stellmoor is de freewillige Füürwehr Borchel mit tostännig.

### Verkehr

Stellmoor liggt an en Siedenstraat von de Kreisstraat 238, de in’n Noorden över Borchel na Abbendörp geiht un in’n Süden na de Bundsstraat 71. De B&nbsp;71 wedder föhrt in’n Noordwesten över Mulmshoorn na Zeven un Bremervöör un in’n Süüdoosten na Rodenborg.

De nächste Autobahn is de Autobahn 1 (Afsnidd Hamborg–Bremen). De Opfohrt 49 Bokel liggt so teihn Kilometer in’n Noordwesten von Stellmoor an de B&nbsp;71.

De nächste Bahnhoff is so bi söss Kilometer wied weg in’n Süüdoosten de Bahnhoff Rodenborg an de Bahnlien Hamborg–Bremen.

## Footnoten
Ahüser Möhl

De **Ahüser Möhl** () is en fröhere Watermöhl in de Gemeen Ahusen (Samtgemeen Söttmer) in’n Landkreis Rodenborg, Neddersassen. De Möhl liggt an’n Ahüser Beek, de later in de Wümm münnt.

## Geografie

De Möhl liggt in Alleenlaag buten dat Dörp Ahusen. De Öörd ümto sünd Waaschen in’n Noordoosten, Ünnerst in’n Oosten, Ahusen in’n Süüdoosten, Bokel in’n Süden, Hellweeg in’n Westen un Fährhoff, Söttmer un Hassendörp in’n Noordwesten.

## Historie

De Möhl kummt 1694 toeerst in de Oorkunnen vör. Se hett en dree Hektar groten Möhlendiek. 1901 is de ole Fackwarkmöhl afreten worrn un dor is en ne’e Möhl kumplett in Backsteen boot worrn. De Möhl hett denn ok bald en Turbin kregen, de von 1919 af an ok elektrischen Stroom produzeert hett. 1974 hett de Möhl denn aver ophöört to lopen.

De Möhl hett to Anfang dat 18. Johrhunnert de Familie Manecke tohöört. 1719 hett en Möller Kohte in de Familie inheiraadt un later is de Möhl an düsse Familie övergahn. De Familie Kohte is bet in de jüngere Tied Besitter von de Möhl bleven.

Vondaag is de Möhlenhoff, to den noch en Reeg annere Gebüüd blangen de Möhl mit tohöört, as Bodenkmaal schuult.

### Inwahnertall

### Religion

De Inwahners op’n Möhlenhoff sünd traditschonell evangeelsch-luthersch präägt un de Möhl höört to dat Kaspel von de Marien-Kark in Ahusen.

## Footnoten
Dietzen

**Dietzen** betekent

* Dietzen, Katastraalgemeen in de Marktgemeen Halbenrain, Bezirk Südoststeiermark, Steiermark, Öösterriek,
* Dietzen, Oort in de Stadt Immenstadt im Allgäu in’n Landkreis Oberallgäu, Bayern.

**Dietzen** is de Familiennaam von

* Alexander Dietzen (* 1976), düütschen Ünneroffzeer,
* Brian Dietzen (* 1977), US-amerikaanschen Schauspeler, Sänger un Danzer,
* Gaby Dietzen (* 1951), düütsche Journalistin un Moderatorin,
* Reimund Dietzen (* 1959), düütschen Radrennfohrer.

Kiek ok bi: Ditzen.
Devolder

**Devolder** is de Familiennaam von

* Joseph Devolder (1842–1919), belgischen Politiker,
* Stijn Devolder (* 1979), belgischen Radrennfohrer.
Dibbelsen

**Dibbelsen** () is en Dörp in de Gemeen Thänhusen (Samtgemeen Thänhusen) in’n Landkreis Veern, Neddersassen.

## Geografie

De Oort liggt annerthalv Kilometer von de Werser af, de in’n Noorden langsflütt. Dat Water ut dat Rebeed warrt över Gravens na de Werser hen afföhrt.

De Naveröörd sünd Hostäe in’n Noorden, Bieren, Achem un Üsen in’n Noordoosten, Eißel in’n Oosten, Thänhusen in’n Süüdoosten, Dönnerstäen in’n Süden, Rier in’n Süüdwesten, Önigstedt un Ketsche in’n Westen un Slieme un Bollen in’n Noordwesten.

## Historie

Dibbelsen kummt 1168 toeerst in de Oorkunnen vör.

### Verwaltungsgeschicht

Dat Dörp hett fröher to dat Arzstift Bremen tohöört un is an’t Enn von’n Dörtigjohrigen Krieg an de Sweden fullen. In’n Fredensverdrag von Celle is dat Rebeed üm Thänhusen 1679 an dat Hartogdom Bruunswiek-Wulfenbüttel fullen.

In de Franzosentied hett de Oort toeerst 1807 bet 1810 binnen dat Königriek Westfalen to de Mairie Dibbelsen in’n Kanton Thänhusen un 1810 bet 1811 to de Mairie Eißel in’n Kanton Thänhusen höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Thänhusen in’n Kanton Thänhusen.

De Oort hett binnen Bruunswiek to dat Amt Thänhusen tohöört, von 1832 bet 1850 to’n Kreis Holtsminne un von 1850 bet 1972 to’n Kreis Bruunswiek. 

De Oort hett von öllers tohoop mit Dönnerstäen de Gemeen Dibbelsen-Dönnerstäen billt. Düsse Gemeen is an’n 1. Juli 1972 mit de Gemeenreform in Neddersassen Deel von de Gemeen Thänhusen worrn un dorbi in’n Landkreis Veern wesselt.

### Inwahnertall

### Religion

Dibbelsen is evangeelsch-luthersch präägt un höört to dat Kaspel von de Maria-Magdalena-Kark in Thänhusen. Düsse Kark is 1870 boot un 1912 egenstännig worrn. Vörher hett de Oort to dat Kaspel von de Cosmas-un-Damian-Kark in Lunsen tohöört.

För de Kathoolschen is de St.-Matthias-Kark in Achem tostännig.

## Kultur

### Verenen

De Schüttenvereen Dibbelsen-Dönnerstäen-Hostäe is 1953 grünnt worrn.

## Weertschop un Infrastruktur

För Dibbelsen is de freewillige Füürwehr Dibbelsen-Dönnerstäen tostännig, de 1925 grünnt worrn is.

### Verkehr

Dör Dibbelsen löppt de Landsstraat 203, de in’n Süüdoosten över Thänhusen, Morsen un Blenner na Veern löppt un in’n Westen in de Landsstraat 331 münnt. De L&nbsp;331 wedder geiht in’n Noordwesten över Ausen un Drey na Bremen un in’n Süüdoosten över Rier, Emhusen un Swarm na Mattfeld. Von de L&nbsp;203 föhrt de Kreisstraat 66 in’n Süüdwesten na Dönnerstäen.

De nächste Autobahn is de Autobahn 27 (Afsnidd Bremen–Wasra). De Opfohrt 24 Achem-Oost liggt so teihn Kilometer in’n Noordoosten von Dibbelsen an de L&nbsp;156. De Opfohrt 56 Oorssen op de Autobahn 1 (Afsnidd Bremen–Ossenbrügge) liggt so twölv Kilometer wied weg in’n Noordoosten.

De nächsten Bahnhööv sünd so bi ölven Kilometer wied weg: de Bahnhoff Drey an de Bahnlien Bremen–Ossenbrügge in’n Noordwesten un de Bahnhoff Achem an de Bahnlien Bremen–Wunsdörp in’n Noordoosten. Von 1910 bet 1955 hett dat ok Personenverkehr op de Bahnlien Bremen–Thänhusen geven. De Oort harr en lütten Bahnhoff an düsse Lien.

## Footnoten
Luis Herrera

**Luis Alberto „Lucho“ Herrera** (* 4. Mai 1961 in Fusagasuga, Cundinamarca) is en ehmalger kolumbiaansch Radrennfohrer. As en vun de best Klauterer in de hooch Bargen in de 1980er Johren is he blots bi Deelstreckenrennen fohren. Endagsrennen hett he meeden, woll wiel he nich so good in’ Sprint weer.  

## Wat he schafft hett

;1980
* Bargwertung Vuelta a Colombia

;1981
* een Deelstreck Clásico RCN

;1982
* Gesamtwertung, dree Deelstrecken un Bargwertung Clásico RCN
* een Deelstreck Tour de l’Avenir

;1983
* Gesamtwertung, een Deelstreck un Bargwertung Clásico RCN
* twee Deelstrecken, Punktewertung un Bargwertung Vuelta a Colombia
* twee Deelstrecken un Bargwertung *Coors Classic*
* een Deelstreck Grand Prix Guillaume Tell

;1984
* Gesamtwertung, een Deelstreck un Bargwertung Clásico RCN
* Gesamtwertung, der Deelstrecken, Punktewertung, Bargwertung un Kombinatschonswertung Vuelta a Colombia
* een Deelstreck Tour de France

;1985
* Bargwertung Clásico RCN
* Gesamtwertung, twee Deelstrecken, Punktewertung un Bargwertung Vuelta a Colombia
* twee Deelstrecken un Bargwertung Tour de France

;1986
* Gesamtwertung, Prolog, twee Deelstrecken, Punktewertung un Bargwertung Clásico RCN
* Gesamtwertung, een Deelstreck, Punktewertung, Bargwertung un Kombinatschonswertung Vuelta a Colombia

;1987
* Gesamtwertung, een Deelstreck un Bargwertung Vuelta a España
* Prolog Vuelta a Colombia
* Bargwertung Tour de France

;1988
* Gesamtwertung un een Deelstreck Critérium du Dauphiné
* Gesamtwertung, twee Deelstrecken un Punktewertung Vuelta a Colombia

;1989
* een Deelstreck un Bargwertung Giro d’Italia

;1990
* Prolog Clásico RCN

;1991
* Gesamtwertung un een Deelstreck Dauphiné Libéré
* een Deelstreck un Bargwertung Vuelta a España
* een Deelstreck Katalonien-Rundfohrt

;1992
* Prolog Vuelta a Colombia
* Gesamtwertung un een Deelstreck Aragon-Rundfohrt
* een Deelstreck Giro d’Italia

1992 hett he sien Loopbahn afslooten.

## Weblenken
* ''Palmarès'' – List van de Erfolge un Platzeeren
* Luis Herrera in de Datenbank van Radsportseiten.net
Holtorf

**Holtorf** betekent

* Holtorf, Oort in de Stadt Bonn, Noordrhien-Westfalen.

Dat is ok de hoochdüütsche Naam von

* Holtdörp, Oort in de Gemeen Thänhusen in’n Landkreis Veern, Neddersassen,
* Holtörp (bet 1936, nu *Holtorfsbostel*), Oort in de Gemeen Resbossel in’n Landkreis Horborg, Neddersassen,
* Holtörp (bet 1936, nu *Holtorfsloh*), Oort in de Gemeen Seevdaal in’n Landkreis Horborg, Neddersassen,
* Holtörp, Oort in de Stadt Schnakenborg in’n Landkreis Lüchow-Dannenbarg, Neddersassen,
* Holtörp, Oort in de Stadt Neenborg in’n Landkreis Neenborg, Neddersassen,
* Holtörp, Oort in de Gemeen Collnroar in’n Landkreis Ollnborg, Neddersassen.

**Holtorf** is de Familiennaam von

* Gunther Holtorf (* 1937), düütschen Globetrotter,
* Hans Holtorf (1899–1984), düütschen Theatergrünner, Schriever un Maler.

Kiek ok bi: Holtörp, Holtorff, Holdorf, Holldorf.
Lucien Storme

**Lucien Storme** (* 18. Juni 1916 in Nieuwkerke; † 10. April 1945 in Siegburg) weer en belgisch Radrennfohrer.

Lucien Storme weer Profi-Radrennfohrer van 1937 bit 1942. De gröttste Erfolg in sien Loopbahn weer sien Sieg 1938 bi *[[Paris–Roubaix]]*. 1939 is he bi de *[[Tour de France]]* antreeden, wunn en Halfdeelstreck, hett aber later upgeven.

Wiel wiels den Tweeten Weltkrieg de Verdeenstmögelkeiten för Beropsradrennfohrer meest nich recken deen, um to Överleven, fung Storme an, Tabak un Benzin över de Grenze nah Frankriek to smuggeln. 1942 wurr he deswegen verhaft un seet af März 1943 in dat Gefängnis van Siegburg in Düütschland in. An' 10. April 1945 hemm de US-amerikaansch Truppen de Stadt reckt, un Storme wurr in de Wirren van dat Befreen ut Versehns van en GI dood schaaten, de hüm för en düütschen Suldaten hollen harr, de sien Wappen trecken wull. 

## Literatur
* Raymond Six: *Het leven en wielercarrière van Flandrien Lucien Storme*, 2005, hrsg. v. Gemeentebestuur Nieuwkerke

## Weblenken
* Lucien Storme in de Datenbank van Radsportseiten.net
* Lucien Storme in de Datenbank van de Tour de France
* Websteed över Lucien Storme (MS PowerPoint; 7,1&nbsp;MB)
* Gedicht över Storme in „De Helden van de Tour“
Storme

**Storme** is de Familiennaam von

* Lucien Storme (1916–1945), belgischen Radrennfohrer,
* Marcel Storme (1930–2018), belgischen Rechtswetenschopper un Politiker,
* Matthias Storme (* 1959), belgischen Jurist, Schriever un Politiker.
Pamiers

**Pamiers** (okzitaansch]] *Pàmias*) is en franzöösch Gemeend mit 15.317  Inwahner (Stand: 1. Januar 2015) up en Flach van 45,85 km², as ok Ünnerpräfektur un gröttste Stadt van dat  Département Ariège in de Region Okzitanien.

## Lage
Pamiers liggt an den Stroom Ariège, de hier sien Borngebirge, de Pyrenäen, verlaaten deiht un nu relativ flach bit to de Garonne floot.

## Geschichte
De Stadt wurr offiziell in dat Johr 1111 van Roger II. von Foix grünnd un is siet dat Middelöller Seet van dat Bisdom Pamiers. De Stadt Pamiers is en düersam Rivalin van de Stadt Foix, de woll lüttger aber immer mächtiger weer un de wiels de franzöösch Revolutschoon to de Hööftstadt van dat Département wählt wurr.

## Bowarken
Besünners antokieken sünd in Pamiers de Kathedrale „Saint-Antonin“, deren achteckiger Toorn an den scheef Toorn van Pisa erinnert, un de Kark *Notre-Dame-du-Camp*.

Neben den sakralen Bowarken gifft dat ok noch wiedere Överreste ut vergangen Tieden, as to’n Bispeel dat „Door van Nerviaux“ oder de Toorns „De la Monnaie“ un „Des Cordeliers“ (ok de is achteckig).

## Persönlichkeiten
* Marc Guillaume Alexis Vadier (1736–1828), franzöösch Revolutschonär
* Gabriel Fauré (1845–1924), Komponist
* Théophile Delcassé (1852–1923), führen Staatsmann van de Dart Franzöösch Republiek
* Raymond Dominique Carrerot (1863–1933), röömsch-kathoolsch Bischop van Porto Nacional in Brasilien
* Jean-Marc Eychenne (* 1956), Bischop van Pamiers
* Alain Fauré (1962–2018), Politiker

## Städtepartnerschapen
Tüschen Pamiers un de Stadt Crailsheim, Baden-Württemberg besteiht siet 1969 en Städtepartnerschap. En anner Partnerstadt is siet 1991 Terrassa in Katalonien.

## Weblinks

Website van de Stadt
Häger

De **Häger** (*Garrulus glandarius*), ook Heger, Hekster, Eekhekster, Heister, Holtekster, or Holtschraag is een Singvagel ut de Familie vun de Ravenvagels (Corvidae).

Hei leevt in Europa, Deele vun Noordafrika un Nahoost, denn in ne breede Streek dör Asien un dor nar sööden bet Indochina. Breuden daat hei in lichte Woolden, opleevst mit Bööme, de innen Harvsttied de Blööd daalesmeeten. De Häger itt fast allens. Inne Sümmertied itt hei mehr Deerter, inne Winnertied mehr Gröönsaken. Ehr dat sau wiet is, verstek hei wiet un siet Eckels un Nötte. Hägers innen Sööden un Westen vun Europa fleigen innen Winner nich weg. Innen Noorden, Oosten und inne Midde vunnen Kontinent trecken een poor innen Winner nar Sööden, awer veele bleeven ook hair. Bloots heel innen Noorden gahn de Vagels heel över Stüür. 

## Kennteken

De Häger is 32 bet 35&nbsp;cm lang. Sine Flünk sünd 53 cm breed un hei is 170 Gramm swoor. Also is hei nich tau groot un nich tau kleen för ne Ravenvagel. Hei hat ne kregel graage bet swarte Snawel. De Fööte sünd graag, bruun or hell. Sine Oogen sünd blaag or graag met roode Kringe un Pricke.

## Literatur
* Urs N. Glutz von Blotzheim, Kurt M. Bauer: *[[Handbuch der Vögel Mitteleuropas]].* (HBV). Band 13/III, Passeriformes (4. Teil): Corvidae – Sturnidae, Aula-Verlag, ISBN 3-923527-00-4.
* András Keve: *Der Eichelhäher.* Die Neue Brehm-Bücherei, A. Ziemsen, Wittenberg 1974, ISBN 3-89432-211-X (Neuauflage der Ausgabe von 1985).
* Derek Goodwin: *Some aspects of the behaviour of the Jay.* Ibis 93, 1951, S. 414–442 und 602–625, 
* D. Goodwin: *A comparative study of the voices and some aspects of behaviour in two Old-World-Jays.* Behaviour 4, 1952, S. 293–316.
* V. Bejćek, I. Gorban in W. J. M. Hagemeijer, M. J. Blair: *The EBCC Atlas of European Breeding Birds – their distribution and abundance.* T & A D Poyser, London 1997, ISBN 0-85661-091-7, S. 670–671.

## Weblinks
Holtdörp-Lunsen

**Holtdörp-Lunsen** () weer en Gemeen in’n Landkreis Bruunswiek, de bet to’n 1. Juli 1972 bestahn hett. Se hett sik ut de twee Öörd Holtdörp un Lunsen tohoopsett. Dat Rebeed höört siet 1972 to de Gemeen Thänhusen (Samtgemeen Thänhusen) in’n Landkreis Veern, Neddersassen.

## Geografie

De Gemeen weer 4,59&nbsp;km² groot.

De Navergemenen weren Werder in’n Noorden, Ahsen-Ötzen in’n Noordoosten, Morsen in’n Süüdoosten, Beppen in’n Süden un Thänhusen in’n Westen. De Gemeen Thänhusen hett sik dorbi eerst 1908 ut de Gemenen Börgeree, Hagen un Westerwisch billt.

## Historie

### Verwaltungsgeschicht

Dat Rebeed hett fröher to dat Arzstift Bremen tohöört un is an’t Enn von’n Dörtigjohrigen Krieg an de Sweden fullen. In’n Fredensverdrag von Celle is dat Rebeed üm Thänhusen 1679 an dat Hartogdom Bruunswiek-Wulfenbüttel fullen.

De Gemeen hett binnen Bruunswiek to dat Amt Thänhusen tohöört, von 1832 bet 1850 to’n Kreis Holtsminne un von 1850 bet 1972 to’n Kreis Bruunswiek.

An’n 1. Januar 1966 is de Gemeen Maat von de ole Samtgemeen Thänhusen worrn.

De Gemeen is an’n 1. Juli 1972 mit de Gemeenreform in Neddersassen ut’n Landkreis Bruunswiek in’n Landkreis Veern wesselt un dorbi Deel von de Gemeen Thänhusen worrn.
Carolin Babcock

**Carolin Babcock Stark** (* 26. Mai 1912; † 25. März 1987 in Southampton, New York) weer en US-amerikaansch Tennisspelerin. 

## Leven un Loopbahn
Babcock reck 1932 dat Eenzelfinale van de US-amerikaansch Tennismeesterschapen (hüüd US Open), verlor dat aber gegen Helen Jacobs glatt in twee Sätzen mit 2:6, 2:6. In dat Jahr 1936 wunn se gemeensam mit Marjorie Van Ryn dat Damendüppel in dat sülvig  Major-Turnier. In dat Finale hemm se Helen Jacobs un Sarah Palfrey Fabyan in dree Sätzen mit 9:7, 2:6, 6:4 slahn. Todem stunn se in de Johren 1934, 1935 und 1937 in dat Düppelfinale vun New York, hett aber all dree Endspelen verloren. 

In de Johren 1932 un 1934 weer Babcock de Nummer dree in den USA un tüschenin ünner de Top-10 weltwiet (1934 un 1936).

Carolin Babcock weer mit Richard Salisbury Stark verheiraadt. De Amerikanerin is 1987 in dat Öller vun 74 Johren in New York an de Folgen van en Slaganfall storven. 

## Weblenken
* Carolin Babcock up ''www.tennis-aaron.de''
Simler

**Simler** is de Familiennaam von

* Georg Simler (1477–1536), düütschen Rechtswetenschopper,
* Johann Wilhelm Simler (1605–1672), Swiezer Dichter,
* Josias Simler (1530–1576), Swiezer Theoloog un Landskundler,
* Rudolf Theodor Simler (1833–1873), Swiezer Chemiker.

**Simler** betekent ok

* Simler-Sneefeld, Sneefeld in Grahamland, Antarktika.

Kiek ok bi: Simmler.
Ketsche

**Ketsche** () is en lütten Oort in de Gemeen Rier (Samtgemeen Thänhusen) in’n Landkreis Veern, Neddersassen.

## Geografie

De Oort liggt in de Masch von de Werser, de twee Kilometer in’n Noorden langsflütt. Dat Water ut dat Rebeed flütt över Gravens na de Ochtum hen af.

De Naveröörd sünd Slieme in’n Noorden, Hostäe in’n Noordoosten, Önigstedt un Dibbelsen in’n Oosten, Dönnerstäen in’n Süüdoosten, Fell in’n Süden, Rier in’n Süüdwesten un Ausen in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Rier in’n Kanton Nee-Syke höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Rier in’n Kanton Syke.

De Oort hett vör 1885 to de Maschvaagdie Rier in dat Amt Syke tohöört. Na 1885 weer dat in’n Kreis Syke. 1932 is dat Deel von’n Landkreis Graafschop Heien worrn. De Oort höört von öllers bi de Buurschop un later de Gemeen Rier. Mit de Gemeenreform in Neddersassen is de Gemeen Rier an’n 1. Juli 1972 in’n Landkreis Veern wesselt un Maat von de Samtgemeen Thänhusen worrn.

### Inwahnertall

### Religion

Ketsche is evangeelsch-luthersch präägt un höört to dat Kaspel von de Andreas-Kark in Rier.

För de Kathoolschen is de Hillige-Familie-Kark in Karkweyh tostännig.

## Weertschop un Infrastruktur

För Ketsche is de freewillige Füürwehr Rier mit tostännig.

### Verkehr

Ketsche liggt an en Siedenstraat von de Landsstraat 331, de in’n Noordwesten över Ausen un Drey na Bremen geiht un in’n Süüdoosten över Rier, Emhusen un Swarm na Mattfeld. En Stück in’n Noorden von Ketsche geiht von de L&nbsp;331 na Süüdoosten de L&nbsp;203 af, de över Thänhusen, Morsen un Blenner na Veern löppt.

De nächste Autobahn is de Autobahn 1 (Afsnidd Bremen–Ossenbrügge). De Opfohrt 56 Oorssen liggt so teihn Kilometer in’n Noordwesten von Ketsche an de L&nbsp;331/B&nbsp;6n.

De nächste Bahnhoff is so bi acht Kilometer wied weg in’n Noordwesten de Bahnhoff Drey an de Bahnlien Bremen–Ossenbrügge.

## Footnoten
Ketsch

**Ketsch** betekent

* Ketsch, Gemeen in’n Rhien-Neckar-Kreis, Baden-Württemberg,
* Ketsch, Naamvariante von’n Oort Ketsche in de Gemeen Rier in’n Landkreis Veern, Neddersassen,
* Ketsch, Stroom in Pakistan, de in’n Dascht münnt,
* Ketsch, Typ von Schipp.
Van Riebeeck

**Van Riebeeck** is de Familiennaam von

* Abraham van Riebeeck (1653–1713), Generaalguvernör von Nedderlandsch-Indien,
* Jan van Riebeeck (1619–1677), nedderlandschen Dokter, Koopmann un Begrünner von de Kapkolonie in Süüdafrika.

**Van Riebeeck** betekent ok

* (9239) van Riebeeck, en Asteroid.
Slott Roquetaillade

Dat **Slott Roquetaillade** () in Mazères, en franzöösch Gemeend in dat Département Gironde in de Region Nouvelle-Aquitaine, wurr af dat 14. Johrhunnert upricht un is siet en 2002 en Monument historique.

Dat Slott wurr as befestigt Anlaag up en rechteckig Grundreet mit veer Ecktoorns un en Donjon in de Midden boot. In dat 19. Johrhunnert wurr se ünner Eugène Viollet-le-Duc un de sien Schölers tüschen 1860 un 1870 umfaatend renoveert. Dat Binnere mit Möbeln, Kaminen un Wandmalereen hett Viollet-le-Duc schafft.

## Literatur
* *Le Patrimoine des Communes de la Gironde.* Flohic Éditions, 2 Bände, Paris 2001, ISBN 2-84234-125-2, S. 842–843.

## Weblinks

## Enkeld Nahwiesen
Bruno Cornillet

**Bruno Cornillet** (* 8. Februar 1963 in Lamballe, Côtes-d'Armor) is en ehmalger franzöösch Radrennfohrer. He weer Profi in de Johren 1984 bit 1995.

Neben eenigen Deelstreckensiegen bleeven sien gröttste Erfolge de Siege bi GP Ouest-France 1990, A Travers le Morbihan 1991, Tour de Vendée 1992 as ok Paris–Bourges (vör Herman Frison un Laurent Desbiens) 1993.

An de Tour de France hett he ok mehrfack deelnommen un wurr dorbi 1995 Letzter in de Gesamtwertung.

## Weblenken
* Bruno Cornillet in de Datenbank van Radsportseiten.net
Maurits Lammertink

**Maurits Lammertink** (* 31. August 1990) is en nedderlannsch Radrennfohrer.

## Loopbahn
Maurits Lammertink is 2009 för dat Asito Craft Cycling Team fohren. 2011 wessel he to dat Cyclingteam Jo Piels. In sien eerst Johr dor wurr he ünner annern Dart bi de U23-Utdragen vun Rund um den Finanzplatz Eschborn-Frankfurt un he wurr nedderlannsch Viezmeester in’t Straatenrennen vun de U23-Klass achter den Sieger Ramon Sinkeldam. Sien eersten Erfolg bi en Eliterennen fier he bi de Czech Cycling Tour mit en Deelstreckensieg. Sien bitlang gröttste Erfolg weer 2016 de Gesamtsieg bi de Luxemburg-Rundfohrt vör Philippe Gilbert un Alex Kirsch.

## Wat he schafft hett
;2011
* een Deelstreck Czech Cycling Tour

;2012
* een Deelstreck un Gesamtwertung Carpathia Couriers Paths

;2014
* Circuit de Wallonie
* een Deelstreck Czech Cycling Tour
* een Deelstreck Dookoła Mazowsza

;2015
* een Deelstreck Tour du Limousin

;2016
* Gesamtwertung un Nahwussswertung Luxemburg-Rundfohrt

;2017
* een Deelstreck Belgien-Rundfohrt

## Teams
*2009 Asito Craft Cycling Team
*2010 WV De Jonge Renner
*2011 Cyclingteam Jo Piels
*2012 Cyclingteam Jo Piels (bit 24. Juni)
*2012 Vacansoleil-DCM (af 25. Juni)
*2013 Vacansoleil-DCM
*2014 Cyclingteam Jo Piels
*2015 Roompot Oranje Peloton
*2016 Roompot Oranje Peloton
*2017 Team Katusha Alpecin
*2018 Team Katusha Alpecin

## Weblenken

* Maurits Lammertink up de Sieden vun Radsportseiten.net
Schlepegrell

**Schlepegrell** oder **von Schlepegrell** is de Familiennaam von

* Emilie von Schlepegrell (1807–1860), düütsche Ünnernehmerin,
* Johann Jakob Schlepegrell (1677–1733), Geistlichen in Sargstedt,
* Johann Levin von Schlepegrell (1683–1742), düütschen Verwaltungsbeamten,
* Levin von Schlepegrell (1722–1801), düütschen Verwaltungsbeamten,
* Otto Ludwig von Schlepegrell (1754–1820), düütschen Jurist,
* Sybil Schlepegrell (* 1927), düütsche Schrieversche.
Lammertink

**Lammertink** is de Familiennaam von

* Harry Lammertink (1932–1996), nedderlandschen Cartoonist,
* Jos Lammertink (* 1958), nedderlandschen Radrennfohrer,
* Martjan Lammertink (* 1971), nedderlandschen Ornitholoog,
* Maurits Lammertink (* 1990), nedderlandschen Radrennfohrer,
* Steven Lammertink (* 1993), nedderlandschen Radrennfohrer.
Cornillet

**Cornillet** is de Familiennaam von

* Bruno Cornillet (* 1963), franzööschen Radrennfohrer,
* Thierry Cornillet (* 1951), franzööschen Politiker.
Börgeree

De **Börgeree** () is en Deel von Thänhusen, de fröher aver en egen Gemeen billt hett. De Börgeree höört dormit to de Gemeen Thänhusen (Samtgemeen Thänhusen) in’n Landkreis Veern, Neddersassen.

## Geografie

De Oort liggt op en sieden Geestrügg in de Masch von de Werser, de tweeunhalv Kilometer in’n Noorden langsflütt. Dat Water ut dat Rebeed flütt över de Eiter af.

De Naveröörd sünd Eißel in’n Noorden, Werder in’n Noordoosten, Lunsen in’n Oosten, Holtdörp un Beppen in’n Süüdoosten, Hagen un Westerwisch in’n Süüdwesten, Dönnerstäen in’n Westen un Dibbelsen in’n Noordwesten.

## Historie

De Börgeree kummt 1168 toeerst in de Oorkunnen vör. Dat Rebeed is fröher *Dettenhusen* nöömt worrn. Eerst later hett sik de Naam *Börgeree* inbörgert.

### Verwaltungsgeschicht

De Börgeree hett fröher to dat Arzstift Bremen tohöört un is an’t Enn von’n Dörtigjohrigen Krieg an de Sweden fullen. In’n Fredensverdrag von Celle is dat Rebeed üm Thänhusen 1679 an dat Hartogdom Bruunswiek-Wulfenbüttel fullen.

In de Franzosentied hett de Oort toeerst 1807 bet 1811 binnen dat Königriek Westfalen to de Mairie Thänhusen in’n Kanton Thänhusen höört un denn von 1811 bet 1814 to dat Franzöösche Kaiserriek ünner Napoleon un dor ok wedder to de Mairie Thänhusen in’n Kanton Thänhusen.

De Oort hett binnen Bruunswiek to dat Amt Thänhusen tohöört, von 1832 bet 1850 to’n Kreis Holtsminne un von 1850 bet 1972 to’n Kreis Bruunswiek. 

De Börgeree weer fröher en egenstännige Gemeen. Düsse Gemeen is an’n 1. April 1908 mit de Gemenen Hagen un Westerwisch tohoopslaten worrn. De ne’e Gemeen hett denn Thänhusen heten. De Gemeen Thänhusen is an’n 1. Juli 1972 mit de Gemeenreform in Neddersassen in’n Landkreis Veern wesselt.

### Inwahnertall

### Religion

De Börgeree is evangeelsch-luthersch präägt un höört to dat Kaspel von de Maria-Magdalena-Kark in Thänhusen. Düsse Kark is 1870 boot un 1912 egenstännig worrn. Vörher hett de Oort to dat Kaspel von de Cosmas-un-Damian-Kark in Lunsen tohöört.

För de Kathoolschen is de St.-Matthias-Kark in Achem tostännig.

## Footnoten
Levern

**Levern** () is en lütt Dörp in de Gemeen Neenkerken in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Jilbern.

## Geografie

De Oort liggt in de Lümbörger Heid. Dat Water ut dat Rebeed flütt över’n Hahnenbeek na de Wiedau hen af.

De Naveröörd sünd Vahlzen in’n Noorden, Reimen in’n Noordoosten, Woltern in’n Oosten, Ellgen un Wiegen in’n Süüdoosten, Falshoorn in’n Süden, Wolten in’n Süüdwesten un Neenkerken, Limbeek un Jilbern in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Neenkerken in’n Kanton Visselhöövd höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Neenkerken in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort höört von öllers bi de Buurschop un later de Gemeen Jilbern. Düsse Gemeen is an’n 1. März 1974 mit de Gemeenreform in Neddersassen Deel von de Gemeen Neenkerken worrn. Sietdem höört Levern to de Oortschop Jilbern, de en egen Oortsvörsteiher hett.

### Inwahnertall

### Religion

Levern is evangeelsch-luthersch präägt un höört to dat Kaspel von de Bartholomäus-Kark in Neenkerken.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

## Kultur

En Denkmaal för de Fullenen ut de twee Weltkrieg’ steiht in Jilbern an de Hauptstraat.

### Verenen

De Schüttenvereen Jilbern-Levern is 1907 grünnt worrn.

## Weertschop un Infrastruktur

För Levern is de freewillige Füürwehr Jilbern-Levern tostännig.

### Verkehr

Dör Levern löppt de Bundsstraat 71, de in’n Noordwesten över Neenkerken na Rodenborg geiht un in’n Oosten na Soltau un Ülzen.

De nächste Autobahn is de Autobahn 7 (Afsnidd Hamborg–Hannover). De Opfohrt 45 Soltau-Süüd liggt so twölv Kilometer in’n Süüdoosten von Levern an de B&nbsp;3.

De nächste Bahnhoff is so bi söven Kilometer wied weg in’n Süüdoosten de Bahnhoff Soltau, de an de Heidbahn un an de Amerikalien liggt. Twüschen 1920 un 1961 hett dat ok Personenverkehr op de Bahnlien Soltau–Neenkerken geven. De nächsten Bahnhööv in Ellgen un Jilbern weren in düsse Tied so bi twee Kilometer wied weg.

### Scholen

De Kinner ut Levern gaht na de Grundschool Neenkerken.

## Footnoten





## Weblenken
Grauen (Gemeen Appel)

**Grauen** () is en Dörp in de Gemeen Appel (Samtgemeen Hullnst) in’n Landkreis Horborg, Neddersassen.

## Geografie

Dat Water ut dat Rebeed flütt över’n Appelbeek na de Eest hen af.

De Naveröörd sünd Arsdörp un Ilsdörp in’n Noordoosten, Eversche Heid in’n Oosten, Ömbüddel un Eversen in’n Süüdoosten, Appel in’n Süden, Appelbeek un Podendörp in’n Süüdwesten, Mesborg in’n Westen un Doans un Imbeek in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Eversen in’n Kanton Mesborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Mesborg in’n Kanton Buxthu.

De Oort hett vör 1859 to de Vaagdie Hullnst von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn.

De Oort höört al von öllers bi de Gemeen Appel mit bi.

### Inwahnertall

### Religion

Grauen is evangeelsch-luthersch präägt un höört to dat Kaspel von de Andreas-Kark in Hullnst.

För de Kathoolschen is de St.-Maria-Kark in Buxthu tostännig.

## Kultur

En Denkmaal för de Fullenen ut de twee Weltkrieg’ steiht in Hullnst.

## Weertschop un Infrastruktur

För Grauen is de freewillige Füürwehr Appel mit tostännig.

### Verkehr

Dör Grauen löppt de Kreisstraat 31, de in’n Süüdwesten över Appel na Hullnst an de Landsstraat 141 ran geiht un in’n Oosten över Eversen un de Eversche Heid na de Höll an de Bundsstraat 3. Na Westen geiht von de K&nbsp;31 de K&nbsp;53 af, de na Mesborg an de L&nbsp;141 föhrt. De L&nbsp;141 wedder geiht in’n Noorden na Buxthu un in’n Süden na Töst. De B&nbsp;3 löppt in’n Noorden över Ilsdörp na Öbergünn un in’n Süden an Bookholt langs.

De nächste Autobahn is de Autobahn 1 (Afsnidd Hamborg–Bremen). De Opfohrten 44 Raad (an de B&nbsp;3) un 45 Hullnst (an de L&nbsp;141) doot all beid söss Kilometer in’n Süden von Grauen liggen.

De nächste Bahnhoff is so bi ölven Kilometer wied weg in’n Noorden de Bahnhoff Buxthu an de Nedderelvbahn von Cuxhoben na Hamborg.

### Scholen

De Grundschölers ut Grauen gaht na de Grundschool Hullnst.

## Footnoten
Cornet

**Cornet** is de Familiennaam von

* Alizé Cornet (* 1990), franzöösche Tennisspelerin,
* Cayetano Cornet (* 1963), spaanschen Lichtathlet,
* Christoph Cornet (1580–1635), düütschen Kapellmeester,
* Franziska Cornet (1808–1870), düütsche Opernsängerin,
* Georg Cornet (1858–1915), düütschen Mediziner,
* George Cornet (1877–1952), engelschen Waterballspeler,
* Günter Cornett (* 1960), düütschen Speelautor,
* Henri Cornet (1884–1941), franzööschen Radrennfohrer,
* Julius Cornet (1793–1860), düütschen Opernsänger un Theaterdirekter,
* Lynda Cornet (* 1962), nedderlandsche Rodererin,
* Maxwell Cornet (* 1996), franzöösch-ivorischen Footballspeler,
* Pieter Cornet (1562–1633), belgischen Kumponist,
* Raimon de Cornet (üm 1300–üm 1350), okzitaanschen Dichter un Trobador,
* Séverin Cornet (1530–1582), franzööschen Kumponist.

**Cornet** betekent ok

* Monte Cornet, Barg in de Lombardei, Italien,
* *[[Der Cornet]]*, düütschen Speelfilm ut dat Johr 1955,
* CorNet, en Nettwarkprotokoll,
* Cornet Rock, lütt Eiland bi Guernsey mit dat Castle Cornet,
* Cornet, Oort in’n Kreis Bacău, Rumänien,
* Cornet, Oort in’n Kreis Vâlcea, Rumänien,
* Cornet Island, Eiland in de Grupp von de Biscoe-Eilannen, Antarktis,
* The Cornet, Barg op Elephant Island in’t Archipel von de Süüdlichen Shetlandeilannen, Antarktis.

Kiek ok bi: Kornett, Cornett.
Cornett

**Cornett** is de Familiennaam von

* Günter Cornett (* 1960), düütschen Speelautor,
* Matt Cornett (* 1998), US-amerikaanschen Schauspeler,
* Samantha Cornett (* 1991), kanaadsche Squashspelerin.

Kiek ok bi: Cornet, Kornett.
Bouhours

**Bouhours** is de Familiennaam von

* Dominique Bouhours (1628–1702), franzööschen Jesuit, Preester, Philoloog un Historiker,
* Émile Bouhours (1870–1953), franzööschen Radrennfohrer,
* Samuel Bouhours (* 1987), franzööschen Footballspeler.
Passerieu

**Passerieu** oder **Passérieu** is de Familiennaam von

* Adhémar Passérieu (1841–1901), franzööschen Offzeer,
* Georges Passerieu (1885–1928), franzööschen Radrennfohrer.
Leducq

**Leducq** is de Familiennaam von

* André Leducq (1904–1980), franzööschen Radrennfohrer,
* Emmanuel Leducq-Barome (* 1971), franzööschen Dirigent.
Rosiers

**Rosiers** oder **Des Rosiers** is de Familiennaam von

* Joël Des Rosiers (* 1951), haitiaansch-kanaadschen Schriever,
* Roger Rosiers (* 1946), belgischen Radrennfohrer.

Kiek ok bi: Cap-des-Rosiers.
Henri Cornet

**Henri** Jardy, nömmt **Cornet,** (* 4. August 1884 in Desvres; † 18. März 1941 in Prunay-le-Gillon) weer en franzöösch Radrennfohrer.

Bekannt wurr Henri Cornet, as he in dat Öller vun knapp 20 Johren 1904 de Tour de France winnen kunn. He hett aber dissen Sieg eerst an‘ gröönen Tisch reckt, as man de eerst veer vun dat Gesamtklassement Bedroog nahwiesen kunn. Se harrn Afkörten nommen oder de Streck per Bahn torüchleggt. Disqualifizeert wurrn Maurice Garin (de Titelverteidiger), Lucien Pothier, César Garin un Hippolyte Aucouturier.

Cornet is bit hüüd de jüngste Winner vun de Tour de France. Trotz dissen Spood un den Sieg 1906 bi dat Eendagsrennen Paris–Roubaix tell Cornet nich to de Elite vun den dormaligen Radsport. He weer Profi van 1904 bit 1912.

## Cornets Platzeeren bi de Tour de France
* 1904 – Tour-Sieger
* 1905  – utscheeden
* 1906 – nich deelnommen
* 1907 – utscheeden
* 1908 – 8. Platz
* 1909 – utscheeden
* 1910 – 16. Platz
* 1911 – 12. Platz
* 1912 – 28. Platz

## Weblinks

* ''Palmarès'' – List vun de Erfolge un Platzeeren
* Henri Cornet in de Datenbank van Radsportseiten.net
Ballerini

**Ballerini** is de Familiennaam von

* Andrea Ballerini (* 1973), italieenschen Motorradrennfohrer,
* Davide Ballerini (* 1994), italieenschen Radrennfohrer,
* Edoardo Ballerini (* 1970), italieensch-US-amerikaanschen Schauspeler un Speelbaas,
* Franco Ballerini (1964–2010), italieenschen Radrennfohrer,
* Kelsea Ballerini (* 1993), US-amerikaansche Sängerin,
* Luigi Ballerini (* 1940), italieenschen Dichter,
* Paolo Angelo Ballerini (1814–1897), italieenschen Geistlichen,
* Piero Ballerini (1901–1955), italieenschen Speelbaas.
Knaven

**Knaven** is de Familiennaam von

* Servais Knaven (* 1971), nedderlandschen Radrennfohrer,
* Tessa Knaven (* 1971), nedderlandsche Rodererin.
Coppi

**Coppi** is de Familiennaam von

* Bruno Coppi (* 1935), italieensch-US-amerikaanschen Physiker,
* Fausto Coppi (1919–1960), italieenschen Radrennfohrer,
* Hans Coppi (1916–1942), düütschen Wedderständler,
* Hans Coppi junior (* 1942), düütschen Historiker,
* Hilde Coppi (1909–1943), düütsche Wedderständlerin,
* Serse Coppi (1923–1951), italieenschen Radrennfohrer.
Forestier

**Forestier** is de Familiennaam von

* Etienne Forestier (1712–1768), franzööschen Bronzgeter,
* Frédéric Forestier (* 1969), franzööschen Speelbaas,
* George Forestier (1918–1987), düütschen Schriever,
* Henry-Claudius Forestier (1874–1922), Swiezer Maler un Plakaatkünstler,
* Jacques Forestier (1890–1978), franzööschen Internist un Rheumatoloog,
* Jean Forestier (* 1930), franzööschen Radrennfohrer,
* Maxime Le Forestier (* 1949), franzööschen Musiker,
* Pierre Forestier (1902–1989), franzööschen Architekt un Stadtplaner,
* Sara Forestier (* 1986), franzöösche Schauspelerin.

Kiek ok bi: Morbus Forestier.
Henri Van Daele

**Henri Van Daele** is de Familiennaam von

* Henri Van Daele (1877–1957), belgischen Schriever,
* Henri van Daele (1946–2010), belgischen Schriever.
Daele

**Daele**, **Van Daele** oder **van den Daele** is de Familiennaam von

* August Van Daele (1944–2017), belgischen Generaal,
* Désiré Van Daele (1909–1995), belgischen Politiker,
* Franciskus Van Daele (* 1947), belgischen Diplomaat,
* Geeraard Van Den Daele (1908–1984), belgischen Politiker,
,
* Joop van Daele (* 1947), nedderlandschen Footballspeler,
* Joseph Van Daele (1889–1948), belgischen Radrennfohrer,
* Leon Van Daele (1933–2000), belgischen Radrennfohrer,
* Marcel Van Daele (1937–2010), belgischen Politiker,
* Matthieu Daele (* 1981), belgischen Politiker,
* Wolfgang van den Daele (* 1939), düütschen Rechtswetenschopper un Sozioloog.
Kint

**Kint** is de Familiennaam von

* Cor Kint (1920–2002), nedderlandsche Swemmerin,
* Marcel Kint (1914–2002), belgischen Radsportler,
* Tõnis Kint (1896–1991), eestnischen Politiker.

Kiek ok bi: Kind, Kindt.
Buysse

**Buysse** is de Familiennaam von

* Achiel Buysse (1918–1984), belgischen Radrennfohrer,
* Albert Buysse (1911–1998), belgischen Radrennfohrer,
* Bart Buysse (* 1986), belgischen Footballspeler,
* Cyriel Buysse (1859–1932), belgischen Schriever,
* Emile Buysse (1910–1987), nedderlandschen Schriever,
* Henri-Corentin Buysse (* 1988), franzööschen Ieshockeyspeler,
* Jules Buysse (1901–1950), belgischen Radrennfohrer,
* Lucien Buysse (1892–1980), belgischen Radrennfohrer,
* Marcel Buysse (1889–1939), belgischen Radrennfohrer,
* Paul Buysse (* 1945), belgischen Geschäftsmann.
Thévenet

**Thévenet** is de Familiennaam von

* Bernard Thévenet (* 1948), franzööschen Radrennfohrer,
* François Thévenet (1845–1910), franzööschen Politiker,
* Louis Michel Auguste Thévenet (1764–1848), franzööschen Generaal,
* Pierre-Louis Thévenet, franzööschen Artdirector un Szenenbillner,
* Virginie Thévenet (* 1957), franzöösche Schauspelerin un Speelbaasfro.
Boonen

**Boonen** is de Familiennaam von

* André Boonen (* 1957), belgischen Radrennfohrer,
* Arnold Boonen (1669–1729), nedderlandschen Maler,
* Dana Boonen (* 1979), belgische Basketballspelerin,
* Jacobus Boonen (1573–1655), fläämschen Jurist un Bischop,
* Jacques Boonen (1577–1655), nedderlandschen Maler,
* Jorge Boonen (1858–1921), chileenschen Militär un Minister,
* Tom Boonen (* 1980), belgischen Radrennfohrer.
Indurain

**Indurain** is de Familiennaam von

* Miguel Indurain (* 1964), spaanschen Radrennfohrer,
* Prudencio Indurain (* 1968), spaanschen Radrennfohrer.
Aimar

**Aimar** is de Familiennaam von

* Alessandro Aimar (* 1967), italieenschen Lichtathlet,
* Ambrosio Aimar, argentienschen Radrennfohrer,
* Louis Aimar (1911–2005), franzööschen Radrennfohrer,
* Lucien Aimar (* 1941), franzööschen Radrennfohrer,
* Pablo Aimar (* 1979), argentienschen Footballspeler.

**Aimar** betekent

* Aimar, Oort in’n Long County, Georgia, USA.

Kiek ok bi: Aimard, Aymar.
Robic

**Robič** betekent

* Robič, Oort bi Kobarid, Goriška, Slowenien,
* Robič, Daalpass twüschen Sočadaal un Nadiža/Natisone, Goriška, Slowenien.

**Robic**, **Robić** oder **Robič** is de Familiennaam von

* Ivo Robić (1923–2000), kroaatschen Sänger,
* Jean Robic (1921–1980), franzööschen Radrennfohrer,
* Jure Robič (1965–2010), sloweenschen Langstreckenradfohrer,
* Miha Robič (1993–2021), sloweenschen Footballspeler,
* Mylène Dinh-Robic (* 1979), kanaadsche Schauspelerin.
Rebellin

**Rebellin** is de Familiennaam von

* Davide Rebellin (* 1971), italieenschen Radrennfohrer.

**Rebellin** betekent ok

* *[[Die Rebellin]]*, dreedeelten Feernsehfilm von Christian Jeltsch un Monika Peetz.
Cunego

**Cunego** is de Familiennaam von

* Assia Cunego (* 1983), italieensche Harpspelerin,
* Damiano Cunego (* 1981), italieenschen Radrennfohrer,
* Egidio Cunego (1882–1956), italieenschen Opernsänger.
Albert Dejonghe

**Albert „Berten“ Dejonghe** (* 14. Februar 1894 in Middelkerke; † 23. Februar 1981 ok dor) weer en belgisch Radrennfohrer.

Albert Dejonghe weer Profi-Radrennfohrer van 1914 bit 1927. Sien gröttste Erfolg weer de Sieg bi Paris–Roubaix in dat Johr 1922. 1920 wurr he Dart bi Paris–Tours, 1920 Tweet (achter Jules Vanhevel) un 1923 Dart bi de Flannern-Rundfohrt.

Dejonghe is negen Mal bi de Tour de France antreeden; 1923 wunn he een Deelstreck. In dat Johr 1925 keem he up den fievten Platz in de Gesamtwertung un een Johr later up den sössten Rang. 

To Erinnerung an hüm find siet Anfang van de 1980er Johren in sien Heimatstadt de „Grote Prijs Berten De Jonghe“ statt. In‘ April 2009 wurr en Gedenktafel för hüm enthüllt.

## Enkeld Nahwiesen


## Weblenken
* Albert Dejonghe up de Sieden van Radsportseiten.net
* Albert Dejonghe up de Sieden van de Tour de France
Van Impe

**Van Impe** is de Familiennaam von

* Darren Van Impe (* 1973), kanaadschen Ieshockeyspeler,
* Ed Van Impe (* 1940), kanaadschen Ieshockeyspeler,
* Kevin Van Impe (* 1981), belgischen Radrennfohrer,
* Lucien Van Impe (* 1946), belgischen Radrennfohrer,
* William Van Impe (* 1949), belgischen Boinschenör.

Kiek ok bi: Impe.
Dejonghe

**Dejonghe** is de Familiennaam von

* Albert Dejonghe (1894–1981), belgischen Radrennfohrer,
* Carla Dejonghe (* 1966), belgische Politikerin.

Kiek ok bi: Jonghe, De Jonge.
Kukenbüttel

**Kukenbüttel** () is en ehmalig Eddelgood in de Gemeen Balje (Samtgemeen Noordkeden) in’n Landkreis Stood, Neddersassen.

## Geografie

De Oort liggt in Land Keden in de Masch von de Ünnerelv. Dat Water ut dat Rebeed flütt över dat Itzwöörden-Hörner Fleet, dat in de Oost münnt.

De Öörd ümto sünd de Baljer Elvdiek in’n Noorden, Balje un Fulenhoff in’n Noordoosten, Baljerdörp un Riddershusen in’n Oosten, Süderdiek in’n Süüdoosten, Wisch, Möhlenwisch un Itzwöörden in’n Süden, Olenwisch in’n Süüdwesten, Hörn in’n Westen un Nalje in’n Noordwesten.

## Historie

Dat Good höört to de *[[-büttel]]*-Öörd un kummt in dat 17. Johrhunnert toeerst in de Oorkunnen vör.

Dat Good hett de Familie von Engel tohöört. De eerste ut de engelsche Lien weer Hans Heinrich Engel, en Grootsöhn von Johannes Angelus. As de Familie Engel in de Mannslien utstorven is, hett Agnes Magdalene von Engel dat Good kregen. Se harr Claus Benedikt von der Decken freet un so is dat Good in Besitt von de Familie von der Decken övergahn. Över Agnes Magdalene un Claus Benedikt jemehr Dochter Margarethe Marie von der Decken is dat Good övergahn an Carl Christian von der Decken.

### Goodsherrn

* –1769: Carl Christian von der Decken
* 1769–1794: Carl Heinrich von der Decken

* –1885: Burchard Friedrich von der Decken
* 1885–1924: Benedikt von der Decken

### Verwaltungsgeschicht

De Oort hett vör 1852 to dat Kaspel Balje von dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden, de 1932 Deel von’n Landkreis Stood worrn is.

De Oort hett fröher to de Hauptmannschop un Buurschop Nalje tohöört, de later Deel von de Gemeen Balje worrn is.

### Inwahnertall

### Religion

Kukenbüttel is evangeelsch-luthersch präägt un höört to dat Kaspel von de Marienkark in Balje.

## Footnoten
Eversen (Landkreis Horborg)

**Eversen** () is en Dörp in de Gemeen Appel (Samtgemeen Hullnst) in’n Landkreis Horborg, Neddersassen.

## Geografie

Dat Water ut dat Rebeed flütt över’n Appelbeek na de Eest hen af.

De Naveröörd sünd Arsdörp in’n Noorden, Ilsdörp un Eversche Heid in’n Noordoosten, Ömbüddel un Raad in’n Süüdoosten, Olendörp in’n Süden, Appel un Appelbeek in’n Süüdwesten, Podendörp in’n Westen un Grauen un Mesborg in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Eversen in’n Kanton Mesborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Mesborg in’n Kanton Buxthu.

De Oort hett vör 1859 to de Vaagdie Hullnst von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn.

De Oort höört al von öllers bi de Gemeen Appel mit bi.

### Inwahnertall

### Religion

Eversen is evangeelsch-luthersch präägt un höört to dat Kaspel von de Andreas-Kark in Hullnst.

För de Kathoolschen is de St.-Maria-Kark in Buxthu tostännig.

## Weertschop un Infrastruktur

För Eversen is de freewillige Füürwehr Appel mit tostännig.

### Verkehr

An Eversen langs löppt de Kreisstraat 31, de in’n Süüdwesten över Appel na Hullnst an de Landsstraat 141 ran geiht un in’n Oosten över de Eversche Heid na de Höll an de Bundsstraat 3. Na Westen geiht von de K&nbsp;31 de K&nbsp;53 af, de na Mesborg an de L&nbsp;141 föhrt. De L&nbsp;141 wedder geiht in’n Noorden na Buxthu un in’n Süden na Töst. De B&nbsp;3 löppt in’n Noorden över Ilsdörp na Öbergünn un in’n Süden an Bookholt langs.

De nächste Autobahn is de Autobahn 1 (Afsnidd Hamborg–Bremen). De Opfohrt 44 Raad liggt fiev Kilometer in’n Süüdoosten von Eversen an de B&nbsp;3.

De nächste Bahnhoff is so bi twölv Kilometer wied weg in’n Noordwesten de Bahnhoff Buxthu an de Nedderelvbahn von Cuxhoben na Hamborg. De Bahnhoff Vosshusen is mit ölven Kilometer noch dichter bi, dor föhrt aver blots de S-Bahn Hamborg (S&nbsp;3/S&nbsp;31).

### Scholen

De Grundschölers ut Eversen gaht na de Grundschool Hullnst.

## Footnoten
Arsdörp

**Arsdörp** () is en Dörp in de Gemeen Vosshusen in’n Landkreis Horborg, Neddersassen. Binnen de Gemeen höört de Oort to de polietsche Oortschop Ilsdörp.

## Geografie

De Naveröörd sünd Öbergünn un Ketzendörp in’n Noorden, Wulmsdörp un Doasdörp in’n Noordoosten, Ilsdörp, Swiersdörp un de Höll in’n Süüdoosten, Eversche Heid un Eversen in’n Süden, Grauen un Mesborg in’n Süüdwesten, Doans un Pippens in’n Westen un Imbeek in’n Noordwesten.

## Historie

Arsdörp kummt 1197 toeerst in en Oorkunn vör, in de de *nobiles* von Buxthu Land in Arsdörp an dat ole Klooster bi Buxthu afgeevt.

In’n Eersten Weltkrieg sünd dree Soldaten ut Arsdörp fullen oder vermisst un in’n Tweten Weltkrieg veer.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Ketzendörp in’n Kanton Mesborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Mesborg in’n Kanton Buxthu.

De Oort hett vör 1859 to de Huusvaagdie Mesborg von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn.

De Oort weer fröher en egenstännige Gemeen, de aver 1928 Deel von de Gemeen Ilsdörp worrn is. De Gemeen Ilsdörp wedder is an’n 1. Juli 1972 mit de Gemeenreform in Neddersassen Deel von de Gemeen Vosshusen worrn. Sietdem höört Arsdörp binnen de Gemeen to de Oortschop Ilsdörp, de en egen Oortsvörsteiher hett.

### Inwahnertall

### Religion

Arsdörp is evangeelsch-luthersch präägt un höört to dat Kaspel von de Nicolai-Kark in Ilsdörp.

För de Kathoolschen is de St.-Maria-Kark in Buxthu tostännig.

## Kultur

En Denkmaal för de Fullenen ut de twee Weltkrieg’ steiht in Ilsdörp.

## Weertschop un Infrastruktur

För Arsdörp is de freewillige Füürwehr Ilsdörp mit tostännig.

### Verkehr

Dör Arsdörp löppt de Kreisstraat 42, de in’n Noorden un Oosten an de Bundsstraat 3 ranföhrt. De B&nbsp;3 löppt in’n Noordwesten na Öbergünn an de B&nbsp;73 un in’n Süden na Ilsdörp un Raad. En lüttjere Straat föhrt in’n Süüdwesten na Grauen. De K&nbsp;42 is 1968 to en faste Straat utboot worrn un hett denn den Status von en Kreisstraat kregen.

De nächste Autobahn is de Autobahn 1 (Afsnidd Hamborg–Bremen). De Opfohrt 44 Raad liggt acht Kilometer in’n Süüdoosten von Arsdörp an de B&nbsp;3.

De nächste Bahnhoff is so bi acht Kilometer wied weg in’n Noordwesten de Bahnhoff Buxthu an de Nedderelvbahn. De Bahnhoff Vosshusen is mit söven Kilometer noch dichter bi, dor föhrt de S-Bahn Hamborg (S&nbsp;3/S&nbsp;31).

### Scholen

De Kinner ut Arsdörp gaht al jümmer in Ilsdörp na School.

## Footnoten
Wenker

**Wenker** is de Familiennaam von

* Georg Wenker (1852–1911), düütschen Spraakwetenschopper,
* Heinrich Wenker (1825–1905), düütschen Ünnernehmer,
* Martina Wenker (* 1958), düütsche Doktersche,
* Wilhelm Wenker (1874–1956), düütschen Geistlichen.